- बरेली के दयानिधि वत्स ने हमेशा की तरह ‘कॉनमैन’ एक ही सिटींग में पढ़ा । कहते हैं कि वे हमेशा ही किसी भी कृति को खुर्दबीन से नहीं देखते बल्कि मनोरंजन की दृष्टि से देखते हैं और पढ़ते हैं । लिहाजा मेरे किसी भी उपन्यास में उन्हें कभी कोई कमी नहीं दिखती । लेकिन, कहते हैं कि, प्रस्तुत उपन्यास अपवाद रहा, इस लिहाज से कि आजकल हर होटल के हर फ्लोर पर CCTV कैमरे लगे होते हैं जिन के चलते कातिल का सुराग न लग पाना थोड़ा अटपटा लगा । उपन्यास के कवर से उन्हें विशेष शिकायत हुई ।